**Omlægning af moduler på Marselisborg Havn**

Handelsprocedurer ved salg af bådpladsret:

1. Ønsker du at sælge din plads, skal dette skriftligt meddeles til Marselisborg Havns havnekontor. Dette gøres enten ved at sende et brev til Marselisborg Havn, eller ved at sende en mail på nedenstående oplysninger

Marselisborg Havn

Marselisborg Havnevej 54

8000 Aarhus C

*eller en mail til* mh@marselisborghavn.dk eller nh@marselisborghavn.dk.

2. Havnen har herefter 4 uger til at tilkendegive hvorvidt havnen ønsker at overtage pladsen, eller formidle et salg til en på ventelisten.

3. Såfremt havnen ikke ønsker at købe din plads, eller ikke kan anvise en køber, kan du sælge til anden side.

4. Når du som sælger har lavet en aftale med en køber, udarbejder havnen overdragelseserklæring samt kontrakt til underskrift af sælger, køber og Marselisborg Havn.

Salg af A-moduler:

Ved salg af A-moduler gælder følgende regler;

I henhold til Marselisborg Havns vedtægter samt prisblad, må et A-modul ikke sælges for mere end den oplyste maks. pris i prisbladet.

Eksempel:

Sælger ønsker at sælge 35 A-moduler, maks. prisen vil her være 35 x 3.287,00 = 125.545,00 kr. Maks. prisen er hvad pladsretten maks. må handles til, dvs. at man reelt i dette eksempel må handle mellem 1,00 kr. og 125.545,00 kr. Prisen er en forhandling mellem køber og sælger.

Det er vigtigt at køber er opmærksom på at maks. prisen i 2030, reduceres fra en maks. pris på 3.287,00 kr. til 2.500,00 kr. I ovenstående eksempel vil dette betyde, at maks. prisen går fra 125.545,00 kr. til 87.500,00 kr. Dette giver en reduktion på 38.045,00 kr.

Salg af C-moduler:

Ved salg af C-moduler gælder følgende regler;

I henhold til Marselisborg Havns prisblad – vedlagt som bilag, må et C-modul ikke sælges for mere end den oplyste maks. pris i prisbladet.

Køber af C-moduler skal være opmærksom på, at ved købet overgår pladsen fra at være C-moduler til A-moduler.

Eksempel:

Sælger ønsker at sælge 45 C-moduler, maks. prisen vil her være 45 x 4204 = 189.180,00 kr. Er det ikke muligt at sælge til den oplyste maks. pris, vil havnen dække sælgerens tab med op til 75%, maks. 687,75 kr. af forskellen mellem C-moduler og A-moduler. (4204 – 3287 = 917,- (75% af dette) = 687,75)

(Havnen dækker dog kun 75% af differencen mellem salgsprisen og maks. Prisen for C moduler).

Køber af C-moduler:

Køber man C-moduler skal man være opmærksom på at de efter købet konverteres til A-moduler, og at maks. prisen reduceres fra 4.204,00 kr. til 3.287,00 kr. Det er herefter maks. prisen for A-moduler der er gældende.

Køber skal være opmærksom på, at i 2030 reduceres maks. prisen for A-moduler i Marselisborg Havn til 2.500,00 kr.